CELEX: C2006/281/69
Language: lv
Date: 2006-11-18 00:00:00
Title: Lieta T-255/06: Prasība, kas celta 2006. gada 15. septembrī — Budějovický Budvar pret ITSB — Anheuser-Busch (BUD)

18.11.2006   
            
            
               LV
            
            
               Eiropas Savienības Oficiālais Vēstnesis
            
            
               C 281/39
            
         Prasība, kas celta 2006. gada 15. septembrī — Budějovický Budvar pret ITSB — Anheuser-Busch (BUD)
   (Lieta T-255/06)
   (2006/C 281/69)
   Valoda, kādā sagatavots prasības pieteikums — franču
   Lietas dalībnieki
   
      Prasītāja: Budějovický Budvar, národní podnik, České Budějovice (Čehijas Republika) (pārstāvis — F. Fajgenbaum, avocat)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)
   
      Otrs procesa Apelāciju padomē dalībnieks: Anheuser-Busch, Incorporated
   Prasītājas prasījumi:
   
               —
            
            
               atcelt ITSB Apelāciju otrās padomes 2006. gada 28. jūnijā pieņemto apstrīdēto lēmumu R 241/2005-2;
            
         
               —
            
            
               noraidīt Kopienas preču zīmes “BUD” reģistrācijas pieteikumu Nr. 1257849 attiecībā uz visām precēm, kas ietilpst 16., 21., 25. un 32. klasē;
            
         
               —
            
            
               nosūtīt ITSB Pirmās instances tiesas pieņemto lēmumu;
            
         
               —
            
            
               piespriest sabiedrībai Anheuser-Busch atlīdzināt visas izmaksas un tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzējs: Anheuser-Busch, Incorporated
   
   
      Attiecīgā Kopienas preču zīme: grafiska preču zīme “BUD” attiecībā uz precēm, kas ietilpst 16., 21., 25. un 32. klasē; reģistrācijas pieteikums Nr. 1257849
   
      Iebildumu procesā pretstatītās preču zīmes vai apzīmējuma īpašnieks: prasītāja
   
      Pretstatītā preču zīme vai apzīmējums: aizsargāta izcelsmes nosaukuma “BUD”, kas apzīmē alu, tiesības
   
      Iebildumu nodaļas lēmums: iebildumus noraidīt
   
      Apelāciju padomes lēmums: apelāciju noraidīt
   
      Izvirzītie pamati: Regulas Nr. 40/94 (1) 62. panta 1. punkta, kā arī īstenošanas Regulas Nr. 2868/95 (2) 20. panta pārkāpums, jo Apelāciju padome neesot kompetenta lemt par prasītājas norādītā izcelsmes nosaukuma spēkā esamību tās iebildumu ietvaros. Tāpat tā norāda, ka apzīmējums “BUD” ir aizsargāts izcelsmes nosaukums gan Francijā, gan Austrijā. Turklāt prasītāja atsaucas uz kļūdainu Regulas Nr. 40/94 8. panta 4. punkta piemērošanu sakarā ar to, ka, pēc viņas domām, izcelsmes nosaukums “BUD” ir darījumos izmantots apzīmējums.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.)
   
      (2)  Komisijas 1995. gada 13. decembra Regula (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi (OV 1995, L 303, 1. lpp.)